google/wiki40b huggingface dataset:
Kasaysayan ng estadistika

Ang kasaysayan ng estadistika ay sinasabing nagsimula noong 1749. Sa paglipas ng panahon, ang salitang estadistika ay nagkaroon ng iba't ibang interpretasyon. Noong una, ang salitang estadistika ay tumutukoy lamang sa mga numerikong impormasyon tungkol sa mga estado. Kinalaunan, ang salitang ito ay tumutukoy na din sa lahat ng klase ng numerikong impormasyon pati na sa sistematikong pagkuha, pagpapakita, pagsusuri at pagbibigay ng kahulugan sa mga numerikong impormasyon. Ang salitang estadistika ay nangangahulugang na lahat ng koleksyon ng impormasyon, tulad ng national accounts at rekord ng temperatura, at mga gawaing analitikal ay nangangailangan ng imperensiyang estadistikal. Ang mga modelo na ipinahahayag sa pamamagitan ng mga probabilidad at nangangailangan gamitan ng teorya ng probabilidad para magamit sa isang teoretikal na basehan ay madalas na nakaugnay sa mga gawaing estadistikal. Importante ang maraming konsepto ng estadistika sa larangan ng agham dahil ginagamit ito mula sa pagdedesenyo ng mga eksperimento hanggang sa paggawa ng imperensiyang estadistikal tulad ng imperensiyang Bayesian.

Panimula

Magmula ika-18 na siglo, ang salitang estadistika at nangangahulugang “isang sistematikong pangongolekta ng mga datos tungkol sa demograpiya at ekonomiya ng mga estado.” Sa loob ng dalawang milenya ang mga datos na ito ay naglalaman ng mga paghahanay tungkol sa yamang tao at materyal na maaring mapatawan ng buwis at magamit ng militar. Sa pagsisimula ng ika-19 na siglo, ang pangongolekta ng mga datos ay sumidhi at ang kahulugan ng estadistika ay lumawak upang maisama ang mga disiplina na may kinalaman sa pangongolekta, paglalagom, at pag-aanalisa ng mga datos. Ngayon, ang mga datos ay kinokolekta at ang mga statistik ay kinakalkula upang maipamahagi ang mga ito sa gobyerno, mga negosyo, sa larangan ng agham at palakasan at sa marami pang bagay. Ang estadistikang matematikal ay nagtatalaga ng mga teoryang matematikal tulad ng probabilidad at imperensiyang estadistikal na ginagamit sa mga estadistikal na kasanayan ngunit ang relasyon sa pagitan ng estadistika at ng teorya ng probabilidad ay matagal bago nabuo. Noong ika-19 na siglo dumalas ang paggamit ng estadistika sa teorya ng probabilidad, na nadiskubre noong ika-17 at ika-18 na siglo, lalo na sa pag-aanalisa ng mga laro na may kinalaman sa chansa tulad ng pagsusugal. Ang estadistikang applied naman ay hindi masasabing isang parte ng larangan ng sipnayan ngunit maituturing sa isang awtonomous na agham pangmatematika tulad ng agham pangkompyuter at operations research.
Gagamba (komiks)

Kasaysayan ng paglathala

Unang lumabas ang karakter ni Gagamba sa mga serye ng kuwento sa Tagalog Komiks simula sa Taon 13 Blg. 324 noong Disyembre 2, 1961. Ang unang serye ng kuwento na pinamagatang "Bakas ng Gagamba" ay tumakbo hanggang 1962. Sumunod ang serye ng kuwento na "Palos Kontra Gagamba" na tumakbo mula 1962 hanggang 1963 na nilathala din ng Tagalog Klasiks. Mula 1963 hanggang 1964, pinagpatuloy ng Alcala Flight Komiks ang serye ng kuwento na pinamagatang "Ang Lihim ni Gagamba" at noong 1969 nagkaroon uli ng serye ng kuwento na pinamagatang "Gagamba at si Scorpio" na nilathala din ng Alcala Flight Komiks.
Noong 1970, nagkaroon ng sariling magasin ang karakter na Gagamba, ang Redondo's Gagamba Komiks Magazine na nilathala ng Ares Publications, Inc. Noong 1987, pagkatapos ng mahabang panahon, lumabas muli ang karakter ni Gagamba sa Thunder Illustrated Magasin sa serye ng kuwento na "Sapot ni Gagamba" na ginuhit ni Manny Pantaleon.
Suronin Tsukikage Hyogo

Ang Suronin Tsukikage Hyogo ay isang palabas sa telebisyon sa bansang Hapon.
Kang-in

Si Kang-in ay isang mang-aawit sa Timog Korea.
Antonio Lagdameo Jr.

Si Antonio Lagdameo Jr. ay isang politiko sa Pilipinas. Siya ang maybahay ni Dawn Zulueta.
Kira Kira Hikaru

Ang Kira Kira Hikaru ay isang palabas sa telebisyon sa bansang Hapon.
Sally Field

Si Sally Field ay isang kilalang artista sa sining ng Pelikula at Telebisyon.
Jinbe

Ang Jinbe ay isang palabas sa telebisyon sa bansang Hapon.
Upanishad

Ang mga Upanishad ay ilan sa banal na mga aklat ng mga taong Hindu. Bahagi ang mga Upanishad ng isang malaking kalipunan ng mga banal na aklat na tinatawag na mga Veda. Nakalagay ang mga ito sa hulihan ng mga Veda at pangunahing tumatalakay sa kaalaman o karunungan. Dahil dito, may ilang mga baha-bahagi ng mga Veda ang tinatawag silang Jnana-Kanda (nangangahulugan ang Jnana bilang "kaalaman"). At dahil nasa hulihang bahagi sila ng mga Veda, malimit rin silang tinatawag na mga teksto ng Vedanta (veda: ng mga veda, anta: nasa hulihan). Binubuo ng mga Upanishad ang pundasyon o haligi ng pilosopiya ng relihiyong Hinduismo.
Kilalang-kilala ang mga Upanishad sa buong mundo. Nilalarawan nilang dapat na subukin ng taong matuto pa at maunawaan pa ang tungkol sa Diyos.
Hindi kabilang ang mga Upanishad sa isang tiyak na panahon ng panitikang Sanskrito. Ang mga pinakamatatanda, katulad ng Brhadaranyaka Upanishad at Chandogya Upanishad, ay maaaring nagmula pa sa ika-8 daang taon BK, samantalang ang pinakamaaga o "pinakabata" ay nagmula pa sa panahong midyibal o maagang makabagong panahon, ayon sa partikular na Upanishad.
Ang Manok ni San Pedro

Ang Ang Manok ni San Pedro ay isang palabas sa telebisyon sa Pilipinas noong 1977 na ipinalabas sa RPN 9. Isang katangian ng palabas na ito ang pagkakaroon ng nagsasalitang manok na tandang.
Eba

Ayon sa paniniwalang kristiano at judismo, si Eba (Ingles: Eve; wikang Kastila: Eva ang unang babae,  ang pangalawang tao, at ang asawa ni Adan. Ito ay nababasa sa Aklat ng Henesis sa Lumang Tipan ng Bibliya  Nilikha ng Diyos si Eba mula sa tadyang ni Adan bilang kaniyang katuwang at katulong sa pamumuhay.  Natukso si Eba ng ahas para kainin ang pinagbabawal na bunga mula puno ng kaalaman ng mabuti at masama.  Hinimok niya si Adan na sumalo sa pagkain ng bunga, kaya't bilang resulta, nalaman nila na sila'y hubad at sila ay pinalayas ng Diyos mula sa Hardin ng Eden at isinumpa sila kasama ang ahas na nangdaya sa kanila.

Kahulugan ng pangalan

Nagmula ang katagang Eva mula sa Havva na hango naman din sa hayah na nangangahulugang "mabuhay."  Kaya nangangahulugang "ina ng mga nabubuhay" ang pangalang Eba o Eva.

Kaugnayan kay Mariang Ina ni Hesus

Sinasabing, ayon sa isang talababa sa salin ng Bibliyang Tagalog ni Jose C. Abriol, na si Mariang Ina ni Hesus ang "bagong Eba", sapagkat may kaugnayan sa tinatawag na mga talatang protoebanghelyong naglalaman ng pariralang "kaniyang dudurugin".  Isang kahulaan ang mga talatang protoebanghelyo (mula sa salitang Lating protoevangelio) sapagkat nagbibigay ng "kahulaan ng pagtubos ng sangkatauhan na mababasa sa Ebanghelyo."
Subhash Kak

Si Subhash Kak (26 Marso 1947 – ) ay isang manunula mula sa Indiya .
Kapamilya, Mas Winner Ka!

Ang Kapamilya, Mas Winner Ka! ay isang palabas sa telebisyon sa Pilipinas ng ABS-CBN.
Litaw-kapag-hibas

Ang lupaing litáw-kapag-hibas ay ang likas na namumuong lupain na pinalilibutan ng katubigan tuwing hibas, at nakalubog naman sa tubig tuwing taib. Maari itong banlik, buhanginan, o bahura. Ayon sa UNCLOS, hindi pinagkakalooban ng sariling dagat teritoryal ang lupaing litáw-kapag-hibas, maliban na lang kung ito'y inaabot ng dagat teritoryal ng punong-lupain, kung sa gayon maaari nang sukatin mula rito ang batayang-guhit, na siyang namang batayan sa pagsusukat ng dagat teritoryal.
Judy Kennedy

Si Judy Kennedy (1945-2018) ay Mayor ng Newburgh, New York (2012 to 2018).
376 Geometria

Ang 376 Geometria ay isang planetang hindi pangunahin.
Paventinus

Si Paventinus, ayon sa mitolohiyang Romano, ay ang diyos na nangangalaga sa mga kinatatakutan ng mga sanggol.
148 Gallia

Ang 148 Gallia ay isang planetang hindi pangunahin.
Erin Panlilio

Si Erin Panlilio ay isang artista sa Pilipinas.
Blaise Pascal

Si Blaise Pascal (1623 - 1662) ay isang Pranses na matematikong namatay ang ina noong tatlong taong gulang pa lamang siya. Itinuring si Pascal bilang isang batang may kahanga-hangang kakayahan at katalinuhan. Bagaman higit na kilala sa kanyang mga nagawa para sa larangan ng matematika, kabilang ang paglikha ng Tatsulok ni Pascal na pinangalanan mula sa kanyang apelyido, at maging sa mga kaunlaran sa larangan ng probabilidad, isa ring siyentipiko si Pascal. Sumulat siyang tinatangkilik ang paraang makaagham o metodong siyentipiko at nag-ambag rin sa larangan ng pisika. Sa paglaon, nagsulat siya ng dalawang mga aklat ukol sa Kristiyanismo.
Ipinanganak si Pascal sa Clermont, Pransiya at namatay sa Paris, Pransiya sa gulang na 39. Namatay siya dahil sa isang malignanteng ulser sa tiyan.
Estasyong daangbakal ng Travesia

Kasaysayan

Itinayo ang estasyong Travesia noong mga 1981 bilang kapalit sa estasyong Guinobatan kasunod ng pagtatayo ng isang bypass line upang makaiwas sa mga matarik na dalihig sa Camalig ngunit natuloy lamang ang mga serbisyo noong Pebrero 23, 1986, na siyang araw na binuksan ang estasyon.
Ami Koshimizu

Si Ami Koshimizu ay isang mang-aawit mula sa bansang Hapon.
Kei Shimizu

Si Keita Shimizu (清水 圭太 Shimizu Keita, ipinanganak Hunyo 24, 1961 sa Uji, Kyoto, Hapon) ay isang artista sa bansang Hapon.  Kilala din siya sa tawag na Kei Shimizu (清水 圭 Shimizu Kei) at kinakatawan siya ng Yoshimoto Kogyo, isang ahensyang pantalento.
Guru Guru Pon-chan

Ang Guru Guru Pon-chan (Hapones: ぐるぐるポンちゃん) ay isang seryeng manga na ginawa ni Satomi Ikezawa na tungkol sa isang Labarador ng isang tuta, na pinangalan na si Punta, na naging tao at nagmahal kay Mirai Iwaki, na kung sino ay napakasikat ito sa eskwelahan. Noong 2000, ito ay nanalo ng Kodansha Manga Award para sa shōjo.
1074 Beljawskya

Ang 1074 Beljawskya ay isang planetang hindi pangunahin.
Roy Kim

Si Roy Kim ay isang Timog Koreanong artista at mang-aawit.
Tokneneng

Ang tokneneng ay isang uri ng piniritong itlog ng pugo na binalot sa basa at kulay naranghang harina.
Wakasa, Fukui

Ang Wakasa ay isang lungsod sa Fukui, Hapon
Kare

Ang Kare ay isang palabas sa telebisyon sa bansang Hapon.
Piramide ni Djoser

Ang Piramide ni Zoser, Tagilo ni Djoser o Tagilong Hakbang ay ang unang piramideng naitayo sa mundo. Dinisenyo ito ni Imhotep, ang manggagamot at punong ministro ni Haring Djoser (o Zoser) noong mga 2500 BK Matatagpuan ito sa Saqqara ng Ehipto at mayroong 200 mga talampakan ang taas. Naging pangunahing sangkap ng libingan ni Djoser ang piramideng hakbang na ito, isang libingang naglalaman din ng mga templo, mga galerya o tanghalan, mga bakuran ng korte, at mga silid na pangpananampalataya at pampagbibigay parangal sa namatay na hari. Ang salasalabat na pook na ito na may magkakaugnay na mga bahagi ang unang bantayog o monumentong yari lamang sa mga tisang putik. Tinawag itong Piramideng Hakbang sapagkat bumubuo ang mga gilid nito ng mga magkakasunod o serye ng dambuhalang mga hakbangan, hindi katulad ng mga sumunod na piramideng itinatag na mayroon ng makikinis na mga gilid.
409 Aspasia

Ang 409 Aspasia ay isang planetang hindi pangunahin.
Hikab

Ang hikab o paghihikab (Ingles: yawn, pandiculation) ay isang kusang kilos ng magkasabay na paglanghap ng hangin at pagkabanat ng mga bamban ng tainga, na nasusundan ng pagbuga ng hininga. Pandikulasyon ang partikular na tawag para sa magkasabay na pag-iinat at paghihikab.
Prodyuser sa telebisyon

Ang prodyuser sa telebisyon ay ang taong nangangasiwa sa lahat ng aspekto na mayroon sa produksyon ng bidyo sa isang programa sa telebisyon. May mga prodyuser na hindi lamang limitado sa pamamahala ng programa dahil maaari silang lumikha ng mga bagong programa at ihain ito sa mga himpilan ng telebisyon para maipalabas. Kapag natanggap ang programa, mas abala na ang prodyuser sa negosyong aspekto ng programa tulad ng badyet at mga kontrata. Ang ibang prodyuser naman ay mas abala sa pang-araw-araw na trabaho tulad ng pagsusulat ng senaryo, pagdisenyo ng set, paghahanap ng mga gaganap o casting at pagdidirehe.
May iba't ibang klase ng prodyuser sa isang programa sa telebisyon. Ang isang tradisyunal na prodyuser ay ang siyang namamahala sa pera na nakalaan sa palabas at sa pagtatakda nito ngunit hindi na ito karaniwan sa modernong telebisyon.
Beni, Demokratikong Republika ng Congo

Kasaysayan

Ang lungsod ng Beni ay naging tagpo ng mararahas na labanan noong Ikalawang Digmaang Congo, taong 2001.
Sa pagitan ng Oktubre 2014 at Mayo 2016 higit sa 500 katao ang namatay sa mga serye ng pag-atake sa Beni at mga karatig-pook nito na isinisi sa mga Islamistang manghihimagsik na taga-Uganda. Naganap dito ang masaker sa Beni noong Agosto 2016.
Magmula noong Disyembre 2018 sumailalim ang Beni sa higit na 200 kaso ng sakit na Ebola ayon sa Pandaigdigang Organisasyon sa Kalusugan (WHO).
Star sa Kusina

Ang Star sa Kusina ay isang palabas sa telebisyon sa Pilipinas ng TV-5 / Associated Broadcasting Company.
Steppe

Ang steppe /is·tep/ (hango sa Russian: степь, "steppe") sa heograpiyang pisikal ay isang ekorehiyon na matatagpuan sa mga lugar na may temperaturang katamtaman at subtropikal sa hilaga at timog ng hemispero. Tampok na katangian ng steppe ay ang malawak na madamong kapatagan at kapansin-pansin ang kawalan ng mga puno rito, maliban na lamang sa mga lugar na malapit sa mga katawang-tubig, gaya ng mga ilog at lawa. Maaaring may katuyuan ang steppe at depende sa latitud at panahon ang uri ng damong tumutubo rito. Masasabing ang steppe ay medyo tuyot upang magkaroon ng kagubatan, ngunit di-naman gaanong tuyot upang maging disyerto ito. Ang steppe ay tinutukoy namang prairie sa Hilagang Amerika.
Erick Elías

Si Erick Elías ay isang artista sa Mehiko.
Gena Rowlands

Si Gena Rowlands ay isang kilalang artista sa sining ng Pelikula at Telebisyon.
Blitzkrieg

Ang blitzkrieg (Aleman: digmaang kidlat;  listen ) ay doktrinang militar na nangangahulgan ng pag-atake nang may elemento ng bilis at pambibigla upang hindi makaorganisa ng depensa ang kalaban; tinatawag din itong lightning war.
Pamahalaan ng Katimugang Sudan (1972-1983)

Kayarian ng rehiyong awtonomo

Ang rehiyon ay pinamahalaan ng isang Mataas na Konsehong Pampagpapatupad na pinamunuan ng isang Pangulo ng Mataas na Konsehong Pampagpapatupad. Si Abel Alier ang unang Pangulo, na humawak sa tungkulin sa pagitan ng 1972 at 1978.
Ang kapangyarihang lehislatibo ay nakaatang sa isang Asambleang Pangrehiyon ng Mga Tao.
Ang rehiyong awtonomo ay binubuo ng tatlong mga lalawigan: ang Equatoria, ang Bahr al-Ghazal, at ang Mas Mataas na Pang-itaas na Nilo. Ang Juba ang kabiserang pangrehiyon.

Pagkaraan ng pagbuwag

Ang Awtonomong Rehiyon ng Katimugang Sudan ay binuwag noong 1983. Sa pagitan ng 1987 at ng 1989, umiral ang isang Konseho para sa Timog sa Katimugang Sudan. Kasunod ng paglagda sa Kasunduan ng Kapayapaan sa Khartoum noong 1997, itinatag ang isang Konseho ng Koordinasyon ng Katimugang Sudanl na unang pinamunuan ni Riek Machar na naitalaga rin bilang Katulong ng Pangulo ng Republika. Ang katawang ito ay binuwag noong 2005 nang matatag ang awtonomong Pamahalaan ng Katimugang Sudan.
Ruskovce, Distrito ng Bánovce nad Bebravou

Ang Ruskovce ay isang baryo at munisipalidad sa Distritong Bánovce nad Bebravou sa Rehiyong Trenčín ng Slovakia.
Ɨ

Ang Ɨ (ɨ), ay isang titik ng alpabetong Latin, ito ay inanyo ito mula sa titik na I na may gitnang bar.
Mesquite, Texas

Ang Mesquite ay isang lungsod sa Texas, Estados Unidos.
Munhwa Broadcasting Corporation

Kasaysayan

Ang pinagmulan ng MBC ay ang Busan Munhwa Bangsong (Busan Munhwa Broadcasting Corporation), ang pinakaunang pribadong korporasyong broadcasting, na naitatag noong 1959, sa Busan, Timog Korea. Ang estasyon na ito ay dating pag-aari nina Jeong Kwang-ok (Isang operator ng Radyo)at Kim Sang-yong (Nag-mamay-ari ng isang department store). Ang Busan MBC ay nagsimula sa 1 kW AM Radio at kilala sa pagbroadcast nito ng pinakaunang kantang CM sa Timog Korea. Ang Busan MBC ay nagtayo ng MBC sa Seoul noong 1961, na may maliit na broadcaster sa AM Radio. Nagsimula ang pagbo-broadcast sa telebisyon noong 8 Agosto 1969 at ang pagbo-broadcast sa FM noong 1971.

iMBC

Ang iMBC ay ang ang opisyal na website ng MBC, na nagbibigay sa mga gumagamit nito ng iba't ibang kaalaman sa mga kasalukuyan at dating mga programa at pinahihintulutan ang mga gumagamit na magdownload ng mga programa upang mapanood.
Unibersidad ng N'Djamena

Ang Unibersidad ng N'Djamena (Pranses: Université de N'Djamena, UNDT; Ingles: University of N'Djamena) ay ang nangungunang institusyon para sa mas mataas na edukasyon sa Chad. Ito ay nilikha noong 1971 bilang ang Unibersidad ng Chad, at ay pinalitan ng pangalan bilang "Unibersidad ng N'Djamena" noong 1994.
Ang unibersidad ay miyembro ng International Association of Universities.
63 Ausonia

Ang 63 Ausonia ay isang planetang hindi pangunahin.
Unibersidad ng Kanazawa

Ang Unibersidad ng Kanazawa (Ingles: Kanazawa University, Hapones: 金沢大学, Kanazawa daigaku, daglat: 金大 Kindai) ay isang pambansang unibersidad ng Hapon sa lungsod ng Kanazawa, ang kabisera ng Prepektura ng Ishikawa.
Ang unibersidad ay nahahati sa dalawang pangunahing mga kampus: Kakuma at Takaramachi. Ang pagpapatala ng mag-aaral umabot sa 11,000 kabilang ang 350 na dayuhang mag-aaral.
Estasyong Katipunan (Ika-2 Linya)

Mga kawing pangpanlalakbay

May mga bus, dyip, taksi, at mga traysikel na pwedeng sakyan upang ikutin ang Abenida Katipunan.
Cavite West Point College

Ang Cavite West Point College ay isang kolehiyong paaralan na matatagpuan sa Ternate, Cavite, Pilipinas.
Ito ay itinatag noong 2000 at kasalukuyang pinamumunuan ni Dr. Evangelino Z. Nigoza.
Shiro to Kuro

Ang Shiro to Kuro ay isang palabas sa telebisyon sa bansang Hapon.
Lung Center of the Philippines

Ang Lung Center of the Philippines ay isang ospital sa Pilipinas. Ito ay itinatg noong 1991.
Khobar

Ang Al-Khobar ay isang lungsod sa Saudi Arabia.
Pencak Silat sa Palaro ng Timog Silangang Asya 2005

Ang Pencak Silat sa Palaro ng Timog Silangang Asya taong 2005 ay ginanap sa Cebu Coliseum, Lungsod ng Cebu, Pilipinas mula Nobyembre 30, 2005 hanggang Disyembre 4, 2005.
1335 Demoulina

Ang 1335 Demoulina ay isang planetang hindi pangunahin.
Sanggol

Ang sanggol ay isang salitang ginagamit na pantawag para sa napakabata pang supling o anak ng mga tao at iba pang mga primado. Tinatawag din itong bata.
Global News

Ang Global News ay isang palabas sa telebisyon sa Pilipinas ng ABS-CBN.
Hanay (abstraktong tayp ng data)

Sa agham pangkompyuter, ang isang hanay(set) ay isang abstraktong tayp ng data na maaaring mag-imbak(store) ng mga tiyak na halaga ng walang partikular na pagkakasunod(order) at walang umuulit na mga halaga. Ito ang implementasyon sa kompyuter ng konseptong matematikal na hanay. Hindi tulad ng ibang mga tayp ng koleksiyon na imbis na hugutin ang isang spesipikong elemento sa hanay, ang isang halaga ay tinitingnan o sinusubok(test) kung ito ay kasapi(member) ng isang hanay.
1227 Geranium

Ang 1227 Geranium ay isang planetang hindi pangunahin.
Carl's Jr.

Carl's Jr. ay isang fast-food chain ng restawran na pinamamahalaan ng CKE Restaurant Holdings, Inc., na may mga lokasyon lalo na sa Western at Southwestern Estados Unidos.
Chooks-to-Go

Ang Chooks-to-Go ay isang chain store na pagmamayari ng Bounty Agro Ventures, Inc. (BAVI), ay isang pribadong kompanya na nakahimpilan sa Pilipinas. Ito ay ginawa ng inihaw na manok at mga prinosesong mga karne para sa komsupsyon, at ito ay pinakamalaking retail ng inihaw na manok sa bansa.
Airbus A380

Ang Airbus A380 ay isang malaking eroplanong nilikha ng kompanyang Airbus. Una itong inilabas noong 2005, subalit nag-umpisa ang komersyal na paggamit nito sa 2007. Ang unang gumamit nito ay ang Singapore Airlines.

Ito ang pinakamalaking airliner ng pasahero sa mundo, at ang mga paliparan na kung saan ito ay nagpapatakbo ay nag-upgrade na mga pasilidad upang mapaunlakan ito. Una itong pinangalanang Airbus A3XX at dinisenyo upang hamunin ang monopolyo ng Boeing sa malaking-sasakyang panghimpapawid na merkado. Ang A380 ay nagsagawa ng kanyang unang paglipad noong ika-27 ng Abril 2005 at nagpasok ng komersyal na serbisyo noong Oktubre 25, 2007 sa Singapore Airlines. Ang isang pinabuting bersyon, ang A380plus, ay nasa ilalim ng pag-unlad. Ang upper deck ng A380 ay umaabot kasama ang buong haba ng fuselage, na may katumbas na lapad sa isang malawak na sasakyang panghimpapawid. Nagbibigay ito ng cabin ng A380-800 na 550 square meters (5,920 sq ft) na magagamit na espasyo sa sahig.
342 Endymion

Ang 342 Endymion ay isang planetang hindi pangunahin.
San Marino (California)

Ang San Marino ay isang lungsod sa California, Estados Unidos.
Lalawigan ng Timog Hwanghae

Mga paghahating pampangasiwaan

Nahahati ang Timog Hwanghae sa isang lungsod (si) at 19 na mga kondado (gun). Ang mga ito ay nahahati pa sa mga nayon (ri) sa pangkabukirang mga lugar at dong (mga komunidad) sa mga lungsod.
Bahagharing Watawat

Ang bahagharing watawat o rainbow flag ay watawat na binubuo ng kulay ayon sa mga kulay ng bahaghari. Ang aktuwal na kulay na ipinapakita sa watawat ay nag-iiba iba, subalit maraming mga uri ang nakabatay sa nakaugaliang pagkakasunod sunod ng pula, kahel, dilaw, luntian, bughaw, indigo, at lila.
Ang paggamit sa mga bahagharing watawat ay may mahabang tradisyon; ang mga ito ay itinatanghal sa maraming kultura sa buong daigdig bilang tanda ng pagkakaiba-iba at pagkakakilanlan, ng pag-asa at pagnanais.
Maraming mga bahagharing watawat ang ginagamit ngayon. ang pinakatanyag sa buong daigdig ay ang pride flag na kumakatawan sa gay pride. Ang watawat ng kapayapaan na sikat sa Italya ay sumasagisag sa kilusan ng pakikiisa. Ginagamit din ito ng mga Andeano upang katawanin ang pamana ng imperyong Inca at ang kilusang Andeano.
Sayaw ng Hudyo

Ang sayaw ng Hudyo (Ingles: Jewish dance) ay tumutukoy sa mga sayaw na may kaugnayan sa mga Hudyo at sa Hudaismo. Ang sayaw ay matagal nang ginagamit ng mga Hudyo bilang isang paraan ng pagpapahayag ng katuwaan at iba pang mga damdaming pampamayanan. Ang pagsasayaw ay isang paboritong pampalipas ng oras at nagkaroon ng isang gampanin sa pagsasagawa ng mga bagay na panrelihiyon.
Ang mga sayaw na may kaugnayan sa mga tradisyong Ashkenazi at Sephardi, natatangi na sa mga sayaw sa kasal ng Hudyo, ay isang mahalagang bahagi ng buhay ng mga Hudyo sa Estados Unidos at sa palibot ng mundo. Ang mga sayawing-bayan na mayroong kaugnayan sa Zionismo at sa pagbuo (pormasyon) ng Estado ng Israel ay naging popular noong dekada ng 1950.

Sayaw na mayroong estilong Hasidiko

Sa piling ng mga Hudyong Ashkenazi sa Silangang Europa, ang pagsasayaw sa musikang klezmer ay isang talagang kasamang bahagi ng mga kasalan sa loob ng shtetl. Ang sayaw na panghudyo ay naimpluwensiyahan ng katutubo o lokal na mga tradisyong pangsayaw ng mga hindi Hudyo, subalit mayroong malinaw na mga pagkakaiba, pangunahin na sa mga galaw ng kamay at bisig, na mayroong mas masasalimuot o kumplikadong mga galaw ng binti o paa na isinasagawa ng mga lalaking kabataan. Kumukunot ang noo ng pamayanang makarelihiyon sa mga sayaw na magkakahalo, na nagdidikta ng hiwalay na pagsasayaw ng kalalakihan at ng kababaihan
Sa Hudaismong Hasidiko, ang sayaw ay isang kasangkapan para sa pagpapahayag ng kasiyahan at pinaniniwalaang mayroong isang epektong panlunas o terapeutiko (nakapagpapagaling): Dinadalisay nito ang kaluluwa, nagtataguyod ng pagmamalaking pang-espiritu, at nagbibigay ng pagkakaisa sa pamayanan.

Sayawing-bayan ng mga Israeli

Ang sayawing-bayan ng mga Israeli ay umunlad noong kaagahan ng mga araw ng pagkakaroon ng pamayanang Zionista sa Lupain ng Israel. Isa itong napaka masaganang anyo ng sayaw na nagpapasalamin ng katuwaan ng mga tao na nagbabalik sa kanilang inang-bayan.

Horah

Ang Horah ay isang pabilog o paikot na pagsasayaw na karaniwang sinasaliwan ng musika ng Hava Nagila. Nakaugaliang isinasayaw ito sa mga kasalang Hudyo at iba pang mga okasyong masasaya sa loob ng pamayanan ng mga Hudyo. Ipinakilala ang hora sa Israel ng lalaking mananayaw na Hudyong Romano na si Baruch Agadati. Noong 1924. Nakiisa si Agadati sa piling ng isang kompositor at manunulat ng awit upang makagawa ng koreograpo para sa isang palabas na itinanghal ng Kompanyang Pangteatrong Ohel (Ohel Theater Company), na naglakbay at nagtanghal sa mga tagapanimulang mga pamayanan sa Lambak ng Jezreel. Ang sayaw na ito na nakikilala bilang "Hora Agadati" ay kaagad na naging matagumpay.